Kerala Corona Update: केरल में कोरोना के 22,182 नए मामले आए, 178 और मरीजों की मौत
केरल में कोरोना के कुल मामले बढ़कर 44,46,228 हो गए और मृतकों की संख्या 23,165 पर पहुंच गई है। सरकार की एक विज्ञप्ति के अनुसार, पिछले एक दिन में 26,563 मरीज ठीक हुए। अब तक कोविड-19 के 42,36,309 रोगी संक्रमणमुक्त हो चुके हैं।
तिरुवनंतपुरम: केरल में गुरुवार को कोरोना वायरस संक्रमण के 22,182 नए मामले सामने आए तथा महामारी से 178 और मरीजों की मौत हो गई। वहीं इस दौरान 26,563 मरीज कोरोना से ठीक भी हुए हैं। इसके साथ ही केरल में कोरोना के कुल मामले बढ़कर 44,46,228 हो गए और मृतकों की संख्या 23,165 पर पहुंच गई है। सरकार की एक विज्ञप्ति के अनुसार, पिछले एक दिन में 26,563 मरीज ठीक हुए। अब तक कोविड-19 के 42,36,309 रोगी संक्रमणमुक्त हो चुके हैं। राज्य में फिलहाल 1,86,190 मरीज उपचाराधीन (सक्रिय मामले) हैं। वहीं केरल में पिछले 24 घंटों में 1,21,486 सैंपल्स टेस्ट किए गए हैं।लगातार दूसरे दिन संक्रमण की दर नहीं बताई गईविज्ञप्ति के अनुसार, पिछले 24 घंटे में केरल में 1,21,486 नमूनों की जांच की गई लेकिन लगातार दूसरे दिन संक्रमण की दर नहीं बताई गई। पिछले एक दिन में 1,21,486 नमूनों की जांच के बाद जो 22,182 नए मामले सामने आये उससे पता चलता है कि संक्रमण की दर 18.25 प्रतिशत है। चौदह जिलों में त्रिशूर में सबसे अधिक 3252, एर्नाकुलम में 2901, तिरुवनंतपुरम में 2135, मलप्पुरम में 2061, कोझिकोड में 1792, पलक्कड़ में 1613, कोल्लम में 1520, अलपुझा में 1442, कन्नूर में 1246, कोट्टायम में 1212, पथनमथिट्टा में 1015 और इडुक्की जिले में 973 नये मामले सामने आये। राज्य में अभी 5,54,807 लोग निगरानी में हैं जिसमें से 5,27,791 लोग घर पर या संस्थागत पृथकवास में हैं जबकि 27,016 अस्पताल में हैं। त्योहार में भीड़ भाड़ वाली जगहों से बचेंवहीं आंध्र प्रदेश में पिछले 24 घंटे में गुरुवार को कोरोना वायरस के 1,367 नए मामले सामने आए, 1,248 रिकवरी दर्ज़ की गई और 14 मौतें हुईं। सक्रिय मामलों की कुल संख्या 14,708 है। ICMR के महानिदेशक डॉ. बलराम भार्गव ने कहा कि त्योहार निकट आ रहे हैं और किसी भी जगह जनसंख्या घनत्व में अचानक वृद्धि से वायरस के प्रसार के लिए अनुकूल वातावरण बनता है। हमें इस बात को ध्यान में रखना होगा। केरल एकमात्र ऐसा राज्य है जहां 1 लाख से ज़्यादा सक्रिय मामले- केंद्रीय स्वास्थ्य सचिवकेंद्रीय स्वास्थ्य सचिव राजेश भूषण ने गुरुवार को प्रेस वार्ता में बताया कि केस पॉजिटिविटी लगातार कम हो रही है। साप्ताहिक पॉजिटिविटी पिछले 11 सप्ताह से लगातार 3% से कम बनी हुई है। देश में 34 ज़िले ऐसे हैं जहां 10% से अधिक साप्ताहिक पॉजिटिविटी है, 32 ज़िले ऐसे हैं जहां 5-10% के बीच साप्ताहिक पॉजिटिविटी है। देश में 3631 PSA प्लांट शुरू किए जा रहे हैं। ये 4500 मीट्रिक टन मेडिकल ऑक्सीजन उपलब्ध करा पाएंगे। इसमें केंद्रीय संसाधनों से 1491 प्लांट और राज्यों और अन्य संसाधनों से 2140 प्लांट तैयार किए जा रहे हैं। केरल एकमात्र ऐसा राज्य है जिसमें 1 लाख से ज़्यादा सक्रिय मामले हैं। मिजोरम, महाराष्ट्र, कर्नाटक, तमिलनाडु और आंध्र प्रदेश ऐसे राज्य हैं जिसमें कोविड के सक्रिय मामले 10,000 से 1,00,000 के बीच हैं। देश में पिछले 24 घंटे में कोविड के 30,570 नए मामले सामने आए। इनमें से 68% मामले केरल से सामने आए हैं। बाकी राज्यों में अभी भी कोविड के मामलों में गिरावट देखी जा रही है।